CELEX: 32022D0983
Language: ga
Date: 2022-06-17 00:00:00
Title: Cinneadh (AE) 2022/983 ón gComhairle an 17 Meitheamh 2022 maidir leis an seasamh atá le glacadh thar ceann an Aontais Eorpaigh i gComhairle na hEagraíochta Domhanda Custaim i ndáil le formheas dréachtleasuithe ar Rialacha Nós Imeachta an Choiste um an gCóras Comhchuibhithe

24.6.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 167/100
               
            
         CINNEADH (AE) 2022/983 ÓN gCOMHAIRLE
         an 17 Meitheamh 2022
         maidir leis an seasamh atá le glacadh thar ceann an Aontais Eorpaigh i gComhairle na hEagraíochta Domhanda Custaim i ndáil le formheas dréachtleasuithe ar Rialacha Nós Imeachta an Choiste um an gCóras Comhchuibhithe
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 31, Airteagal 43(2) agus Airteagal 207(4), an chéad fhomhír, i gcomhar le hAirteagal 218(9) de,
         Ag féachaint don togra ón gCoimisiún Eorpach,
         De bharr an mhéid seo a leanas:
         
                     (1)
                  
                  
                     Thug an tAontas an Coinbhinsiún Idirnáisiúnta ar an gCóras Comhchuibhithe um Thuairisciú agus um Chódú Tráchtearraí (“an Coinbhinsiún”) i gcrích le Cinneadh 87/369 ón gComhairle (1), agus tháinig sé i bhfeidhm an 1 Eanáir 1988.
                  
               
                     (2)
                  
                  
                     De bhun Airteagal 6(6) den Choinbhinsiún, déanfaidh an Coiste um an gCóras Comchuibhithe (“an Coiste CC”) a chuid Rialacha Nós Imeachta féin a chur le chéile trí chinneadh a ghlacfar le méid nach lú ná dhá thrian de na vótaí a cuireadh i leith a chuid ball. Tá na Rialacha Nós Imeachta a tharraingeofar suas sa tslí sin le formheas ag Comhairle na hEagraíochta Domhanda Custaim (EDC).
                  
               
                     (3)
                  
                  
                     Meastar go bhformheasfaidh Comhairle EDC dréachtleasuithe ar Rialacha Nós Imeachta Choiste CC ag a seisiúin i mí an Mheithimh (an 139ú seisiún agus an 140ú seisiún ar 23-25 Meitheamh 2022). Tá dréachtleasuithe den chineál sin le formheas ar bhonn togra a tharraing Comhairle CC suas agus a críochnaíodh le linn a 64ú seisiún (18-27 Meán Fómhair 2019) agus a 68ú seisiún (6-28 Meán Fómhair 2021). Tá na leasuithe le teacht i bhfeidhm tráth a nglactha.
                  
               
                     (4)
                  
                  
                     Tá sé ríthábhachtach go nglacann Coiste CC a chuid cinntí ar bhealach trédhearcach agus éifeachtúil, agus go dtugann baill den Choiste CC an tacaíocht is mó is féidir do na cinntí sin.
                  
               
                     (5)
                  
                  
                     Toisc go bhfuil Comhairle EDC leis na dréachtleasuithe sin ar Rialacha Nós Imeachta Choiste CC a fhormheas, is iomchuí an seasamh atá le glacadh thar ceann an Aontais sa Choiste EDC a bhunú, mar a luaithe a fhormheasfar é, beidh éifeachtaí dlí ag na Rialacha Nós Imeachta leasaithe ar an Aontas agus féadfaidh siad tionchar a imirt ar inneachar dhlí an Aontais, go háirithe Iarscríbhinn I a ghabhann le Rialachán (CEE) Uimh. 2658/87 ón gComhairle (2).
                  
               
                     (6)
                  
                  
                     Ba cheart gurbh é seasamh an Aontais tacaíocht a thabhairt do na dréachtleasuithe ar Rialacha Nós Imeachta Choiste CC, agus le haon oiriúnuithe eagarthóireachta nó teanga a d’fhéadfaí a mheas a bheith riachtanach,
                  
               TAR ÉIS AN CINNEADH SEO A GHLACADH:
         
            Airteagal 1
            
               1.   Is é an seasamh atá le glacadh thar ceann an Aontais i gComhairle na hEagraíochta Domhanda Custaim (EDC) ina seisiúin i mí an Mheithimh 2022 tacaíocht a thabhairt do na dréachtleasuithe ar Rialacha Nós Imeachta Choiste um an gCóras Comchuibhithe, mar a leagtar amach san Iarscríbhinn a ghabhann leis an gCinneadh seo.
            
            
               2.   Féadfaidh ionadaithe an Aontais i gComhairle na hEagraíochta Domhanda Custaim (EDC) a chomhaontú oiriúnaithe beaga eagarthóireachta nó teanga a dhéanamh ar na dréachleasuithe dá dtagraítear i mír 1 i bhfianaise forbairtí i seisiúin Chomhairle EDC atá ar na bacáin, i gcomhairliúchán leis na Ballstáit, nó le linn cruinnithe comhordaithe a bheidh ar siúl ar an láthair, gan aon chinneadh eile ón gComhairle.
            
         
         
            Airteagal 2
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh i Lucsamburg, 17 Meitheamh 2022.
            
               
                  Thar ceann na Comhairle
               
               
                  An tUachtarán
               
               B. LE MAIRE
            
         
         
            (1)  Cinneadh 87/369/CEE ón gComhairle an 7 Aibreán 1987 maidir leis an gCoinbhinsiún Idirnáisiúnta ar an gCóras Comhchuibhithe um Thuairisciú agus um Chódú Tráchtearraí, agus an Prótacal lena ndéantar leasú air, a thabhairt i gcrích (IO L 198, 20.7.1987, lch. 1).
         
            (2)  Rialachán (CEE) Uimh. 2658/87 ón gComhairle an 23 Iúil 1987 maidir leis an ainmníocht taraife agus staidrimh agus leis an gComhtharaif Chustaim (IO L 256, 7.9.1987, lch. 1)
      
      
         
            IARSCRÍBHINN
            DRÉACHTLEASUITHE AR RIALACHA NÓS IMEACHTA AN CHOISTE UM AN gCÓRAS COMCHUIBHITHE
            1.   Dréachtleasuithe ar Riail Nós Imeachta 19:
            
                        An tríú mír
                     
                     
                        Glacfar cinntí a bhaineann le leasuithe ar an gCoinbhinsiún le tromlach nach lú ná dhá thrian de na vótaí arna gcaitheamh ag Baill an Choiste. Má tá dhá rogha nó níos mó ann maidir leis an leasú, áfach, glacfaidh an Coiste ar dtús nós imeachta vótála céimnithe, mar atá leagtha amach thíos faoi na nósanna imeachta um vótáil trí thromlach simplí, chun na roghanna a laghdú go rogha amháin. Nuair atá rogha amháin ann maidir leis an leasú, dhéanfaí vótáil chríochnaitheach ansin i dtaobh cé acu a ghlacfar nó nach nglacfar leis an leasú faoi riail an tromlaigh dhá thrian.
                     
                  
                        An ceathrú mír
                     
                     
                        Glacfar cinntí eile le tromlach simplí (níos mó ná 50 faoin gcéad) de na vótaí arna gcaitheamh ag Baill an Choiste. Má tá níos mó ná dhá rogha ann agus mura bhfuil níos mó ná 50 faoin gcéad de na vótaí arna gcaitheamh ag na Ballstáit caite i leith ceann de na roghanna sin, cuirfear vótáil trí thromlach simplí i bhfeidhm le cleachtas vótála céimnithe lena laghdaítear an méid roghanna tríd an rogha a bhfuil an méid is lú vótaí caite ina leith a bhaint amach go dtí go mbeidh níos mó ná 50 faoin gcéad de na vótaí arna gcaitheamh ag na Ballstáit faighte ag an rogha a bhfuil an méid is mó vótaí caite ina leith.
                     
                  2.   Dréachtleasuithe ar Riail Nós Imeachta 20:
            
                        Ní fhéadfar fógraí a chur chuig an Ard-Rúnaí chun aon ábhar a chur faoi bhráid na Comhairle nó an Choiste le hathscrúdú a dhéanamh orthu de bhun mhír 2 d’Airteagal 8 den Choinbhinsiún agus de bhun Chinneadh Uimh. 298 ón gComhairle roimh an lá tar éis dhúnadh sheisiún an Choiste, ach ní mór iad a chur isteach faoi dheireadh an dara mí tar éis na míosa ar dúnadh an seisiún lena linn. Measfar fógra a bheith déanta laistigh den tréimhse má fhaigheann an tArd-Rúnaí é faoi 24.00 (am na Bruiséile) lá deireanach na tréimhse.
                        De bhun Chinneadh Uimh. 298 ón gComhairle, féadfaidh an tArd-Rúnaí ábhair a eascraíonn as mír 2 d’Airteagal 8 den Choinbhinsiún a chur díreach ar ais chuig an gCoiste arna iarraidh sin do Pháirtí Conarthach, ar choinníoll go ndéanfar an iarraidh laistigh den tréimhse a shonraítear sa mhír roimhe seo. Cuirfidh an tArd-Rúnaí an t-ábhar ar Chlár Oibre an chéad seisiúin eile a bheidh ag an gCoiste le hathscrúdú a dhéanamh air.
                        Má fhaightear iarrataí a bhaineann leis an ábhar céanna ó Pháirtithe Conarthacha éagsúla lena gcur faoi bhráid na Comhairle agus an Choiste, nó mura sonróidh Páirtí Conarthach ar cheart an t-ábhar a chur faoi bhráid na Comhairle nó díreach chuig an gCoiste, cuirfear an t-ábhar faoi bhráid na Comhairle. Cuirfidh an tArd-Rúnaí na Páirtithe Conarthacha uile ar an eolas nuair a gheofar iarraidh ar ábhar a chur faoi bhráid na Comhairle nó an Choiste.
                        Féadfaidh Páirtí Conarthach a chuireann iarraidh isteach ar ábhar a chur faoi bhráid na Comhairle nó an Choiste an iarraidh sin a aistarraingt tráth ar bith sula ndéanfaidh an Chomhairle scrúdú uirthi nó sula ndéanfaidh an Coiste athscrúdú uirthi. Déanfaidh an Coiste ábhar a scrúdú más é an Chomhairle a chuir faoina bhráid é. I gcás ina ndéanann Páirtí Conarthach iarraidh a aistarraingt, measfar go bhfuil cinneadh bunaidh an Choiste formheasta, mura bhfuil iarraidh ó Pháirtí Conarthach eile a bhaineann leis an ábhar céanna ar feitheamh. Cuirfidh an tArd-Rúnaí na Páirtithe Conarthacha ar an eolas má aistarraingítear iarraidh ar bith.
                        I gcás ina gcuirtear aon ábhar ina iomláine nó i bpáirt faoi bhráid an Choiste le hathscrúdú a dhéanamh air, de bhun fhorálacha mhír 3 d’Airteagal 8 den Choinbhinsiún agus de bhun Chinneadh Uimh. 298 ón gComhairle, an Páirtí Conarthach arna iarraidh dó athscrúdú a dhéanamh ar an ábhar, cuirfidh sé nóta faoi bhráid an Ard-Rúnaí ina leagfar amach na cúiseanna atá aige leis an athscrúdú a iarraidh, mar aon lena chuid moltaí chun an t-ábhar a réiteach, tráth nach lú ná 60 lá roimh lá oscailte an chéad seisiúin eile de chuid an Choiste. Scaipfidh an tArd-Rúnaí an nóta seo ar na Páirtithe Conarthacha eile.